पूर्वआयुक्त समाजले डा केसीको जीवनरक्षाका लागि अविलम्ब पहल गर्न सरकार, संसद् र मुख्य राजनीतिक दलहरूलाई अपिल गरेको छ । राष्ट्रिय मानव अधिकार आयोगका पूर्व आयुक्तहरू सम्मिलित सो समाजका अध्यक्ष केदारनाथ उपाध्यायले बिहीबार एक विज्ञप्ति जारी गर्दै डा केसी नेपालको स्वास्थ्य सेवा र शिक्षामा सुधारको माग राख्दै ११ औं पटक आमरण अनशन बसेको लामो समय भइसक्दा पनि प्रभावकारी पहल नहुनु दुःखद भएको जनाएका छन् । विज्ञप्तिमा भनिएको छ, ‘उहाँ (डा केसी) को स्वास्थ्य स्थितिमा हालका दिनमा खतरा बढ्दै गएको समाचारले पूर्व आयुक्त समाजलाइ चिन्तित बनाएको छ ।’
